
 4.12.2012
 BG
 Официален вестник на Европейския съюз
 L 332/12
 РЕГЛАМЕНТ ЗА ИЗПЪЛНЕНИЕ (ЕС) No 1142/2012 НА КОМИСИЯТА
 от 3 декември 2012 година
 за изменение за 182-ри път на Регламент (ЕО) No 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с мрежата на Ал Кайда
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 881/2002 на Съвета от 27 май 2002 г. за налагане на някои специфични ограничителни мерки, насочени срещу определени физически лица и образувания, свързани с мрежата на Ал Кайда (1), и по-специално член 7, параграф 1, букви а) и б) и член 7а, параграф 5 от него,
 като има предвид, че:
 (1)
 В приложение I към Регламент (ЕО) No 881/2002 се посочват лицата, групите и образуванията, спрямо които се прилага замразяването на средства и икономически ресурси по смисъла на този регламент.
 (2)
 На 23 ноември 2012 г. Комитетът по санкциите към Съвета за сигурност на Организацията на обединените нации реши да извади едно физическо лице от списъка на лицата, групите и образуванията, спрямо които следва да се прилага замразяването на средства и икономически ресурси, след като разгледа исканията за отписване, внесени от това лице, и подробния доклад на омбудсмана, изготвен съгласно Резолюция 1904(2009) на Съвета за сигурност на Организацията на обединените нации. На 25 ноември 2012 г. Комитетът по санкциите към Съвета за сигурност на Организацията на обединените нации реши да извади други пет физически лица от списъка. Освен това на 15 ноември 2012 г. Комитетът по санкциите към Съвета за сигурност на Организацията на обединените нации реши да измени девет вписвания в списъка.
 (3)
 Словения поиска да бъдат изменени адресните данни на нейните компетентни органи.
 (4)
 С оглед гарантиране ефективността на мерките, предвидени в настоящия регламент, той следва да влезе в сила незабавно.
 (5)
 Поради това приложения I и II към Регламент (ЕС) No 881/2002 следва да бъдат съответно актуализирани,
 ПРИЕ НАСТОЯЩИЯ РЕГЛАМЕНТ:
 Член 1
 Регламент (ЕО) No 881/2002 се изменя, както следва:
 (1)
 Приложение I се изменя в съответствие с приложение I към настоящия регламент.
 (2)
 Приложение II се изменя в съответствие с приложение II към настоящия регламент.
 Член 2
 Настоящият регламент влиза в сила в деня след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 3 декември 2012 година.
 За Комисията, от името на председателя,
 началникът на Службата за инструментите на външната политика
 (1) ОВ L 139, 29.5.2002 г., стр. 9.
 ПРИЛОЖЕНИЕ I
 Приложение I към Регламент (ЕО) No 881/2002 се изменя, както следва:
 (1)
 В категорията „Физически лица“ се заличават следните вписвания:
 а)
 „Ibrahim Ben Hedhili Ben Mohamed Al-Hamami. Адрес: Via Vistarini Number 3, Frazione Zorlesco, Casal Pusterlengo, Lodi, Италия. Дата на раждане: 20.11.1971 г. Място на раждане: Koubellat, Тунис. Гражданство: тунизийско. Паспорт No: Z106861 (тунизийски паспорт, издаден на 18.2.2004 г., изтекъл на 17.2.2009 г.). Дата на определянето, посочена в член 2a, параграф 4, буква б):